open-index/open-wikipedia-markdown huggingface dataset:
Augusts Dombrovskis

**Augusts Nikolajs Dombrovskis** (dzimis , miris ) bija latviešu rūpnieks, sabiedriskais darbinieks mecenāts. Ievērojams ar savu darbību kultūras un izglītības veicināšanā Vecmīlgrāvī.

## Biogrāfija
Dzimis  Ķengaragā, Rīgā. Tēvs - trūkumā nonākuša poļu muižnieka pēctecis Johans Kristians. Izglītojies pašmācības ceļā, jo tēva alkoholisma dēļ ģimenei trūka naudas.

Bērnībā kopā ar tēvu nodarbojies ar zvejniecību, jaunieša gados strādājis kokzāģētavā pie tēvabrāļa Jēkaba Dombrovska (viens no pirmajiem latviešu rūpniekiem). Pēc tam par iekrāto naudas summu 1887. gadā Vecmīlgrāvī atvēris pats savu kokzāģētavu. Nodarbojies ar strādnieku dzīves apstākļu uzlabošanas un kultūras dzīves norišu veicināšanu. 20. gadsimta sākumā dibinājis un vēlāk arī uzturējis vairākas kultūras un izglītības iestādes. 1900. gadā atvēris četrgades skolu (tā sauktā Zaļā skola) un vienu no pirmajiem bērnudārziem Latvijā, 1907. gadā — pansiju kultūras darbiniekiem (Burtnieku nams), 1909. gadā — proģimnāziju. 1904. gadā Dombrovskis nodibinājis atturības biedrību "Ziemeļblāzma", kuras vajadzībām tajā pašā gadā tika uzcelts biedrības nams un ierīkots parks (par Dombrovska un vairāku citu personu saziedotajiem līdzekļiem). 1905. gada revolūcijas laikā namu nodedzināja Orlova soda ekspedīcija par tajā notikušajām revolucionāru sapulcēm, kuras biedrība uztvēra neitrāli. Bija nolemts nošaut Dombrovski, tomēr vēlāk ar ietekmīgu aizstāvju palīdzību viņš ticis atbrīvots un uz gadu devās uz ārzemēm. 1908. gadā atvēra proģimnāziju un Burtnieku namu kultūras darbiniekiem Vecmīlgrāvī. No 1910. līdz 1913. gadam piedalījās pašreizējās kultūras pils "Ziemeļblāzma" projekta izstrādāšanā un finansēšanā. Dombrovskis darbojās Rīgas Latviešu biedrībā, kur vadījis Kārtības komisiju. Tāpat darbojies citās latviešu organizācijās. Dombrovskis nodarbojās ar vijoļu un citu stīgu instrumentu gatavošanu. Izgatavojis apmēram 1200 instrumentu - vijoļu, čellu, altu un kontrabasu. Rīgas vēstures un kuģniecības muzejā glabājas viņa darinātais kvarteta instrumentu komplekts, kurā ietilpst divas vijoles, alts un čells. Sarakstījis grāmatu "Mana vijole".

1926. gadā apbalvots ar III šķiras Triju Zvaigžņu ordeni.

Miris , apglabāts "Ziemeļblāzmas" dārzā.

## Piemiņa
A. Dombrovska vārdā nosaukta pilsētas iela Vecmīlgrāvī.

2008. gadā Rīgas 2. mūzikas skola pārdēvēta par Augusta Dombrovska mūzikas skolu.

## Atsauces

## Literatūra
Andrejs Grāpis: *Augusts Dombrovskis. Mūžs un veikums. Dzīvesgaita. Veltījumi. Grāmatas. Raksti. Dokumenti*. Rīga: SIA INDEX i, 2006

## Ārējās saites
* 100 Latvijas personību - Augusts Dombrovskis
Au Revoir

**Night Nurse** ir vācu deju projekta Cascada trešais singls no grupas ceturtā studijas albuma Original Me. Šoreiz Cascada singls tika salīdzināts ar Britnijas Spīrsas 2009. gada singlu If U Seek Amy. Šis kļuva jau par otro Cascada singlu, kurš nesasniedza UK Top 100.

## Singls topos
Cascada singls "Au Revoir" pasaules valstu un reģionu topos.

## Atsauces
Pyromania

**Pyromania** ir vācu deju projekta Cascada pirmais singls no grupas ceturtā studijas albuma Original Me. Viens no dziesmas autoriem ir slavenais Lady Gaga dziesmu rakstītājs RedOne. Singls savu pirmatskaņojumu piedzīvoja 2010. gada 12. februārī. Pats albums, kurā iekļauts šis singls, iznāca vairāk kā gadu vēlāk.

## Singls topos
Cascada singls "Pyromania" pasaules valstu un reģionu topos.

## Atsauces
San Francisco (Cascada dziesma)

**San Francisco** ir vācu deju projekta Cascada otrais singls no grupas ceturtā studijas albuma Original Me. Šis singls spēja sasniegt Top 15 Austrijā, Vācijā un Nīderlandē. Tomēr kopš Evacuate The Dancefloor milzīgajiem panākumiem neviens Cascada singls vairs nav spējis sasniegt pirmo 50-nieku. Šis singls tiek ļoti salīdzināts ar Katy Perry 2010. gada vasaras grāvēju California Gurls.

## Singls topos
Cascada singls "San Francisco" pasaules valstu un reģionu topos.

## Atsauces
Antons Belovs

**Antons Belovs** (; dzimis 1986. gada 29. jūlijā) ir krievu hokejists, aizsargs. Pašlaik (2017) Belovs spēlē Kontinentālās hokeja līgas kluba Sanktpēterburgas SKA sastāvā.

## Spēlētāja karjera
Profesionālā spēlētāja karjeru Belovs uzsāka 2003.—04. sezonā, kad, spēlējot Maskavas CSKA kluba sistēmā, daļu sezonas aizvadīja Krievijas Augstākās līgas kluba Čeļabinskas "Mechel" sastāvā. 2004.—05. sezonā Belovs spēlēja jau CSKA pirmajā sastāvā Krievijas Superlīgā.

Maskavas kluba rindās Antons aizvadīja vēl trīs sezonas, līdz 2008. gada vasarā pievienojās KHL klubam Omskas "Avangard". 2011.—12. gada sezonā kopā ar komandu sasniedza Gagarina kausa finālu, kurā gan piekāpās Maskavas "OHK Dynamo", Belovam tiekot pieķertam arī dopinga lietošanā. Jūlijā hokejistam tika piešķirta trīs mēnešu diskvalifikācija.

Pēc 2012.—13. gada sezonas, Belovs noslēdza viena gada līgumu ar NHL klubu Edmontonas "Oilers".

2014. gada pavasarī Belovs noslēdza četru gadu līgumu ar KHL vienību Sanktpēterburgas SKA. Kopā ar komandu 2014.—15. gada sezonā izcīnīja Gagarina kausu.

Krievijas izlases rindās spēlējis 2014. gada Olimpisko spēļu turnīrā, kā arī kļuvis par 2014. gada Pasaules čempionu. Spēlējis arī 2013. gada Pasaules čempionātos. Junioru gados spēlējis arī 2005. gada Pasaules čempionātā junioriem, divos Pasaules U-18 čempionātos.

## Atsauces

## Ārējās saites
Night Nurse

***Night Nurse*** ir vācu deju projekta *[[Cascada]]* ceturtais singls no grupas ceturtā studijas albuma *[[Original Me (albums)|Original Me]]*. Dziesmas videoklips tika jau izdots 2010. gada 7. novembrī. Un atkal grupai *UK Top 100* gāja gar degunu.

## Singls topos
*Cascada* singls "*Night Nurse*" pasaules valstu un reģionu topos.
Mihails Žukovs

**Mihails Žukovs** (; dzimis 1985. gada 3. janvārī) ir krievu hokejists, centra uzbrucējs. Pašlaik (2015) Žukovs pārstāv Kontinentālās hokeja līgas klubu Ņižņekamskas "Ņeftehimik".

## Spēlētāja karjera
Uzaudzis Zviedrijā, turpat Žukovs uzsāka arī savu profesionālā spēlētāja karjeru, 2001.—02. sezonā debitējot Allsvenskan hokeja līgas kluba IFK Arboga sastāvā. 2003.—04. sezonu spēlētājs uzsāka Elitsērijas kluba HV71 sastāvā, taču drīz vien nonāca līgu zemākajā HC Vasteras vienībā.

2004. gadā Žukovs atgriezās Krievijā, pievienojoties Krievijas Superlīgas klubam Kazaņas "Ak Bars". Lielāko daļu sezonas Žukovs aizvadīja Maskavas "Spartak" sastāvā, taču vasarā atgriezās Kazaņā, 2006. gadā kluba sastāvā kļūstot par Krievijas čempionu hokejā. 2008.—09. sezonā Mihails "Ak Bars" sastāvā kļuva par divkārtējo Krievijas čempionu, izcīnot arī Gagarina kausu.

2009. gada vasarā uzbrucējs pievienojās Toljati "Lada" rindās, taču jau sezonas vidū pārcēlās uz Čerepovecas "Severstal". Turpmāk Žukovs īslaicīgi spēlēja arī Sanktpēterburgas SKA, Maskavas "Spartak" un Čehovas "Vityaz" rindās, līdz visbeidzot 2012. gada janvārī nonāca Omskas "Avangard" sastāvā. 2012.—13. gada sezonu atkala uzsāka Maskavas "Spartak" sastāvā, taču sezonas beigās tika aizmainīts uz Hantimansijskas "Jugra" rindām.

## Ārējās saites
Aleksandrs Popovs (hokejists)

**Aleksandrs Popovs** (; dzimis 1980. gada 31. augustā) ir krievu hokejists, kreisās malas uzbrucējs. Pašlaik (2017) Popovs spēlē Kontinentālās hokeja līgas kluba Maskavas CSKA sastāvā.

## Spēlētāja karjera
Savu profesionālā spēlētāja karjeru Popovs uzsāka 1998.—99. sezonā, kad debitēja Krievijas Superlīgas kluba Omskas "Avangard" sastāvā. Jau aiznākamajā sezonā Popovs komandas sastāvā bija nostiprinājies. 2003.—04. sezonā "Avangard" rindās Popovs izcīnīja Krievijas čempiona hokejā titulu. Līdz šim rezultatīvākā sezona Popova karjerā bijusi 2014.—15. gada sezona, kurā 55 spēlēs uzbrucēja kontā bija 43 rezultativitātes punkti. 2014. gadā spēlēja arī KHL Zvaigžņu spēlē.

Pēc 18 "Avangard" sastāvā aizvadītām sezonām, 2016. gada vasarā Popovs noslēdza divu gadu līgumu ar Maskavas CSKA.

Krievijas izlases rindās jau kopš 2004. gada piedalījies dažādos pārbaudes turnīros, taču nevienā oficiālā turnīrā vēl nav piedalījies.

## Ārējās saites
Alsungas Dižgabalkalns

**Alsungas Dižgabalkalns** ir pilskalns Alsungā. Izvietojies Pils ielas malā, Alsungas dzirnavezera ziemeļrietumu krastā starp ordeņa pili un katoļu baznīcu.

Tas ierīkots savrupā, 8—10 metru augstā, ovālā paugurā. Visapkārt pilskalna plakumam, 4 metrus zemāk, to ietver aptuveni 8 metrus plata terase. Pilskalna plakums ir 22 metrus plats un 54 metrus garš. Tajā konstatēts līdz 2 metrus biezs kultūrslānis. Plakums izmainījies no 1940. gados ierīkotā novērošanas torņa pamatiem, bet ziemeļrietumu stūris vēl agrāk grants grābšanas ietekmē.

Pilskalnu pirmais 1866. gadā apzināja un 1869. gadā aprakstīja Augusts Bīlenšteins. 20. gadsimta 20. gados to uzmērījis Ernests Brastiņš.

## Attēlu galerija

Attēls:Dizgabalkalns.JPG
Attēls:Dižgabalkalns, pilskalns Alsungā 03.jpg
Attēls:Dižgabalkalns, pilskalns Alsungā 02.jpg
Attēls:Dižgabalkalns, pilskalns Alsungā 04.jpg
Attēls:Alsungas Dizgabalkalns.jpg|alt=


## Atsauces

## Ārējās saites
* Latvijas pilskalni
Dmitrijs Sjomins

**Dmitrijs Sjomins** (; dzimis 1983. gada 14. augustā) ir bijušais krievu hokejists, centra uzbrucējs. Visu profesionāļa karjeru aizvadījis Krievijā, Krievijas Superlīgā un vēlāk Kontinentālajā hokeja līgā kopumā aizvadot 17 sezonas.

## Spēlētāja karjera
Profesionālā spēlētāja karjeru Sjomins uzsāka 1999.—00. sezonā, kad aizvadīja debijas spēli Krievijas Augstākās līgas kluba Maskavas "Spartak" rindās. 2001.—02. sezonā kluba rindās sezonu aizvadīja jau Krievijas Superlīgā. "Spartak" rindās Sjomins spēlēja līdz pat 2005.—06. sezonas noslēgumam.

2006. gada vasarā uzbrucējs pievienojās Jaroslavļas "Lokomotiv" rindām, tā sastāvā aizvadot nākamās trīs sezonas. 2009.—10. sezonu Sjomins aizvadīja Mitišču "Atlant" sastāvā, taču tad pievienojās Omskas "Avangard" rindām. Pēc četrām "Avangard" rindās aizvadītām sezonām, kuru ietvaros 2011.—12. gada sezonā Sjomins sasniedza Gagarina kausa finālu, komandas rindas uzbrucējs pameta.

2014. gada maijā Sjomins noslēdza trīs gadu līgumu ar Ufas "Salavat Julajev", taču jau pēc gada tika aizmainīts uz Ņižņijnovgorodas "Torpedo". 2019. gadā Sjomins noslēdza spēlētāja karjeru.

## Ārējās saites
Summer Of Love

***Summer Of Love*** ir vācu deju projekta *[[Cascada]]* pirmais singls no grupas piektā studijas albuma *[[Back On The Dancefloor (albums)|Back On The Dancefloor]]*. 2012. gada 7. Janvārī Natālija Horlere pievienojās žūrijas sastāvā Vācijas jauno talantu šovā - *Deutschland sucht den Superstar*. Natālija bija jau izziņojusi, ka jauns singls ir plānots 2012. gadā. Tas tika izdots 30. martā Vācijā, Šveicē, Austrijā un Amerikā. Summer Of Love ir iekļauta arī grupas jaunākajā albumā *[[The Best Of Cascada]]*.

## Singls topos
*Cascada* singls "*Summer Of Love*" pasaules valstu un reģionu topos.
Kauliņš

**Kauliņš** (sieviešu dzimtē Kauliņa) ir latviešu cilmes uzvārds. Cilvēki ar šo uzvārdu:

* Edgars Kauliņš (1904—1979) — latviešu lauksaimnieks;
* Jānis Kauliņš (1889—1942) — Latvijas politiķis un sabiedrisks darbinieks.

## Skatīt arī
* Kauls
* Metamais kauliņš
Īstās kaulzivis

**Īstās kaulzivis** (*Teleostei*) ir viena no starspurzivju klases (*Actinopterygii*) infraklasēm, kas pieder moderno kaulzivju (*Neopterygii*) apakšklasei. Šajā infraklasē ir apmēram 20 000 mūsdienās dzīvojošu zivju sugu, kas iedalītas 40 kārtās. Lielākā daļa no visām pasaules zivīm pieder šai infraklasei.

## Īpašības
Īstajām kaulzivīm ir kustīgs augšžoklis un atbilstoša muskulatūra. Šāda anatomiskā uzbūve ļauj īstajām kaulzivīm žokļus izbīdīt ārā no mutes.

To astes spura ir simetriska — astes spuras apakšējā daļa un augšējā daļa ir apmēram vienādā lielumā. Mugura īstajām kaulzivīm beidzas pie astes spuras iesākuma. Salīdzinoši citām zivju grupām mugura nedaudz pārsedz astes spuras augšējo daļu.

## Sistemātika
**Īsto kaulzivju infraklase** (*Teleostei*)
*Elopu megakohorta (*Elopocephalai*)
**Elopu kohorta (*Elopomorpha*)
*Kaulmēļzivju megakohorta (*Osteoglossocephalai*)
**Kaulmēļzivju virskohorta (*Osteoglossomorpha*)
**Siļķu virskohorta (*Clupeocephala*)
***Kaulpūšļu kohorta (*Otomorpha*)
****Gludgalvju apakškohorta (*Alepocephali*)
****Kaulpūšļu apakškohorta (*Ostariophysi*)
*****Kaulpūšļu sekcija (*Otophysa*)
*****Knābjlašu sekcija (*Anotophysa*)
****Siļķu apakškohorta (*Clupei*)
***Progresīvo kaulzivju kohorta (*Euteleosteomorpha*)
****Lašu apakškohorta (*Protacanthopterygii*)
****Progresīvo kaulzivju apakškohorta (*Neoteleostei*)
*****Kurkuļzivju infrakohorta (*Ateleopodia*)
*****Ķirzakzivju infrakohorta (*Eurypterygia*)
******Ķirzakzivju sekcija (*Cyclosquamata*)
******Zobzvīņzivju sekcija (*Ctenosquamata*)
*******Starzivju apakšsekcija (*Acanthomorphata*)
********Bārdzivju divīzija (*Polymixiipterygii*)
********Dzelkņstarzivju divīzija (*Acanthopterygii*)
********Lampridu divīzija (*Lampripterygii*)
********Mencu un makšķerniekzivju divīzija (*Paracanthopterygii*)
*******Lukturzivju apakšsekcija (*Myctophata*)
****Pūķzivju apakškohorta (*Stomiati*)
****Salamandrzivju apakškohorta (*Lepidogalaxii*)

## Atsauces

## Ārējās saites
*Nodalījums Teleostei
*Zivju ekoloģija un ihtioloģija
Jānis Plotnieks

**Jānis Plotnieks** (dzimis , miris ) bija latviešu dzejnieks, rakstnieks un scenārists. 

## Bibliogrāfija
### Dzeja
* "Nemiera dziesma" (1958.g.),
* "Zemei pieder zvaigznes" (1961.g.),
* "Deg Ziemeļu zvaigzne" (1964.g.),
* "Ar liesmu ledus deg" (1966.g.).
* "Kuģiem nenāk miegs" (1970.g.),
* "Siena laiks" (1975.g.),
* "Divkauja ar sevi" (1979.g.),
* "Ar nātras mīlestību" (1985.g.),
* izlase "Zeme un saknes" (1982.g.)

## Bērnu dzeja
* "Jūrnieks uz sēkla" (1964.g.),
* "Cīrulis uz saules stara" (1970.g.).

## Scenāriji
Filmām:
* "Ilgās dienas rīts" (1968.g.)
* "Vārnu ielas republika" (1970.g., pēc J. Grīziņa stāsta).

## Proza
* Aprakstu grāmata "Ceļi sauc tālāk"(1963.g.)
* Aprakstu grāmata "Astoņas reizes pāri ekvatoram" (1963.g.)
* Aprakstu grāmata "Nami un cilvēki" (1964.g.)
* Aprakstu grāmata "Bet drosmīgie ir!" (1967.g.) 
* Stāstu krājums "Rotaļa" (1972.g.)
* Stāstu krājums "Viena raiba vasara" (1977.g.) 
* Romāns "Ozolu vecis" (1980.g.), 
* Stāsts "Zied pienenes pirms salnas" (1983.g.)
* Dokumentāls stāsts "Tilts" (1984.g.)

## Ārējās saites
* Biogrāfija
* [Atvadu vārdi (Jānis Plotnieks (24.III 1932-8.I 2003)) [Andris Vējāns]. 2003. gada 10. janvāris]
Plotnieks

**Plotnieks** (sieviešu dzimtē Plotniece) ir latviešu cilmes uzvārds ar nozīmi 'namdaris'. Cilvēki ar šo uzvārdu:

* Andris Plotnieks (1938) — latviešu jurists un politiķis;
* Jānis Plotnieks (1932—2003) — latviešu dzejnieks, rakstnieks un scenārists.

## Atsauces
Modernās kaulzivis

**Modernās kaulzivis** (*Neopterygii*) ir starspuru klases (*Actinopteri*) apakšklase. Modernajām kaulzivīm, salīdzinot ar senajām starspurzivīm, evolūcijas ceļā ir iegūtas pavisam nelielas izmaiņas. Šī grupa radās pirms dinozauriem, perma perioda beigās. Modernās kaulzivis ir ātrākas un izveicīgākas. To zvīņas un skeleti evolūcijas ceļā kļuva vieglāki, bet žokļi spēcīgāki un piemērotāki ēšanai.

Modernās kaulzivis iedalās divās lielās grupās: īstajās kaulzivīs (*Teleostei*) un kaula ganoīdzivīs (*Holostei*). 

## Sistemātika
**Moderno kaulzivju apakšklase** (*Neopterygii*)
*Īsto kaulzivju infraklase (*Teleostei*)
**Elopu megakohorta (*Elopocephalai*)
***Elopu kohorta (*Elopomorpha*)
**Kaulmēļzivju megakohorta (*Osteoglossocephalai*)
***Kaulmēļzivju virskohorta (*Osteoglossomorpha*)
***Siļķu virskohorta (*Clupeocephala*)
****Kaulpūšļu kohorta (*Otomorpha*)
*****Gludgalvju apakškohorta (*Alepocephali*)
*****Kaulpūšļu apakškohorta (*Ostariophysi*)
*****Siļķu apakškohorta (*Clupei*)
****Progresīvo kaulzivju kohorta (*Euteleosteomorpha*)
*****Lašu apakškohorta (*Protacanthopterygii*)
*****Progresīvo kaulzivju apakškohorta (*Neoteleostei*)
******Kurkuļzivju infrakohorta (*Ateleopodia*)
******Ķirzakzivju infrakohorta (*Eurypterygia*)
*****Pūķzivju apakškohorta (*Stomiati*)
*****Salamandrzivju apakškohorta (*Lepidogalaxii*)
*Kaula ganoīdzivju infraklase (*Holostei*)
**Kārta: Bruņlīdakas (*Lepisosteiformes*)
**Kārta: Dūņzivis (*Amiiformes*)

## Atsauces

## Ārējās saites
*Zivju ekoloģija un ihtioloģija
Ebreju alfabēts

**Ebreju alfabēts** (, *Alephbet 'Ivri*) ir rakstības sistēma, kuru izmanto ivrita un citu ebreju valodu pierakstīšanai.

## Alfabēts

## Ārējās saites
Antuāns Vato

**Antuāns Vato** (,  — ) bija franču gleznotājs, viens no rokoko stila aizsācējiem.

Dzimis Valansjēnā, samērā turīgā valoņu izcelsmes ģimenē. Viņa tēvs bija jumiķis otrajā paaudzē. Jau agri sācis izrādīt interesi par glezniecību. 1702. gadā kājām devies uz Parīzi, kur kādu laiku piepelnījies gleznojot slavenu flāmu un holandiešu gleznu kopijas. Parīzē viņu ievēroja gleznotājs Klods Žilo un 1705. gadā pieņēma par savu mācekli. Tieši Žilo studijā viņš pirmo reizi sastapa itāļu komēdiju aktierus, kuru tēli kļuva par viņa aizraušanos mūža garumā. Vēlāk mācījies arī interjera dekoratora un grafiķa Kloda Odrāna III studijā. Odrāna ietekmē Vato glezniecībā ienākusi izsmalcinātība un elegance. Odrāns viņu iepazīstināja ar Luksemburgas pils gleznu galerijā esošajiem Rubensa darbiem, kas ļoti spēcīgi ietekmējuši Vato daiļradi tās sākumposmā.

Pazīstams kā galantās mākslas jeb galantā stila () aizsācējs. Viņš atdzīvināja jau aizejošo Baroka stilu un padarīja to par saudzīgo, vairāk naturālistisko un mazāk formāli klasisko Rokoko. Šajā stilā īpaši vērība tika pievērsta galantai izsmalcinātībai, manierēm. Ainas bija idilliskas, bukoliskas. Tajās nebija vieta neglītajam, rupjībai. Pārsvarā savās gleznās attēlojis aristokrātiju un buržuāziju bezrūpīgu izpriecu brīžos. Viņa gleznotie tēli bieži ir melanholiski un skumji sapņotāji. Īpašu lomu Vato daiļradē ieņēma gleznas, kurās attēloti itāļu komēdiju aktieri un baletdejotāji.

1717. gadā uzņemts Akadēmijā, taču nevis kā vēsturiskās glezniecības pārstāvis, bet gan kā *galantu svētku* gleznotājs - šāds žanrs tika speciāli radīts Vato uzņemšanai.
Visu mūžu bijis slimīgs, ar vāju veselību. 1720. gadā devies uz Londonu, lai ārstētos pie populārā ārsta un Vato daiļrades cienītaja Ričarda Mīda. Tomēr, ārstēšanās nedod rezultātus, arī Londonas klimats nav labvēlīgs un viņš drīz atgriežas Francijā jau smagi slims. Miris 1721. gada 18. jūlijā, iespējams no tuberkulozes.

## Galerija

Antoine Watteau - The Feast of Love - Google Art Project.jpg|Mīlestības svētki (1718-1719)
Watteau Polish woman.jpg|Poliete (1717)
Jean-Antoine Watteau - The Love Song.JPG|Mīlas dziesma (ap 1717. gadu)
Antoine Watteau - Italian Comedians - WGA25481.jpg|Itāļu komedianti (ap 1720. gadu)
Antoine Watteau 062.jpg| Franču komedianti (1711-1712)
Jean Antoine Watteau - The Dreamer (La Rêveuse) - 1960.305 - Art Institute of Chicago.jpg|Sapņotāja (1715-1717)
Antoine Watteau - Portrait of a Gentleman - WGA25466.jpg|Vīrieša portrets. (1715-1720)
Antoine Watteau - Embarkation for Cythera.jpg|Ceļojums uz Kitēras salu (ap 1718. gadu)
Antoine Watteau - Seated Woman.jpg|Sēdošā sieviete (1716-1717)
1719 Watteau Der Tanz anagoria.JPG|Deja (1719)
Gvaranu valoda

**Gvaranu valoda** (*Avañe'ẽ*) ir tupu saimes valoda. Gvaranu valodu galvenokārt lieto gvarani, un tā ir pēc pratēju skaita lielākā tupu saimes valoda. Gvaranu valoda ir viena no divām Paragvajas valsts valodām, kā arī Argentīnas provinces Korjentesas oficiālā valodā. Brazīlijā tai ir piešķirts reģionālās valodas statuss. Gvaranu valoda ir arī viena no trim ekonomiskās un politiskās savienības *[[Mercosur]]* oficiālajām valodām.
Armiju grupa "Dona"

**Armiju grupa "Dona"** (vācu: *Heeresgruppe Don*) bija armiju grupa Vācijas armijas sastāvā Otrā pasaules kara laikā.

## Vēsture un kaujas ceļš
Armiju grupa "Dona" tika izveidota no 11. armijas štāba daļām (par komandieri tika nozīmēts Ērihs fon Manšteins), Staļingradas apkārtnē Austrumu frontē. 6. armija un dažas citas armiju grupas "Dona" karaspēka daļas tika aplenktas pie Staļingradas. Atlikušās militārās vienības centas atbloķēt 6. armiju.

## Armiju grupas sastāvs
**1942. gada decembrī**
* 6. armija
* armijas grupa "Holidts"
* armijas grupa "Gots"
* 3. armija (rumāņu)

**1943. gada februārī**
* 1. tanku armija
* 4. tanku armija
* armijas grupa "Holidts"
* 3. armija (rumāņu)
* 4. armija (rumāņu)

## Komandieri
* ģenerālfeldmaršals Ērihs fon Manšteins

## Literatūra
* Tessin, Georg. «Verbände und Truppen der deutschen Wehrmacht und Waffen-SS im Zweiten Weltkrieg 1939—1945», Biblio Verlag, Osnabrück, 1976.
Pandora's Tower

***Pandora's Tower***, Japānā zināma arī kā ***Pandora's Tower: Until I Return to Your Side***, ir darbības-lomu spēle, kuru izstrādājis *[[Ganbarion]]* un izdevis *[[Nintendo Wii]]* videospēļu konsolei. Izdota Japānā 2011. gada 26. maijā, Austrālijā 2012. gada 12. aprīlī un Eiropā 2012. gada 13. aprīlī.

## Ārējās saites
* Oficiālā mājaslapa
Īstās karpas

**Īstās karpas** (*Cyprininae*) ir karpu dzimtas (*Cyprinidae*) apakšdzimta, kura apvieno karpas un karūsas. Saskaņā ar 2010. gada sistemātiku, kas balstīta uz DNS pētījumiem, īsto karpu apakšdzimtā ir 57 sugas, kas tiek iedalītas 11 ģintīs. Fosilie atradumi liecina, ka īsto karpu apakšdzimta miocēna sākumā ir atdalījusies no barbju apakšdzimtas (*Barbinae*), un visas mūsdienās dzīvojošās īsto karpu ģintis ir izveidojušās pliocēna laikā. 

## Latvijā
Latvijā sastopamas trīs īsto karpu apakšdzimtas sugas — karpa (*Cyprinus carpio*), karūsa (*Carassius carassius*) un sudrabkarūsa (*Carassius gibelio*). Karūsa Latvijas saldūdeņos ir viena no visizplatītākajām zivju sugām. Tā sastopama daudzās upēs un vairumā ezeru un dīķu, kā arī jūrā upju grīvu rajonos. Sudrabkarūsa Latvijā ievesta 1948. gadā un ielaista daudzos ezeros un dīķos. Palu laikā no dīķsaimniecībām mēdz nonākt ar tām savienoto upju baseinos. Gadu gaitā vairākos ezeros un citās ūdenstilpēs izveidojušās sudrabkarūsu populācijas. Toties karpa galvenokārt sastopama dīķsaimniecībās. Latvijas teritorijā tiek audzēta vismaz kopš 13. gadsimta. No dīķiem mēdz nonākt upēs un ezeros, kā arī dažos gadījumos jūras piekrastē, bet tas notiek samērā reti. 

## Sistemātika
***Īsto karpu apakšdzimta** (*Cyprininae*)
** ģints: Arābijas karpas (*Arabibarbus*)
** ģints: Āfrikas karpas (*Barboides*)
** ģints: Āzijas karūsas (*Carassioides*)
** ģints: Dalmācijas karpas (*Aulopyge*)
** ģints: Folijasbarbes (*Barbonymus*) 
** ģints: Indijas karpas (*Eechathalakenda*)
** ģints: Jandzi karpas (*Paraqianlabeo*)
** ģints: Karpas (*Cyprinus*)
** ģints: Karūsas (*Carassius*)
** ģints: Ķīnas karpas (*Gymnocypris*)
** ģints: Rietumāzijas karpas (*Capoeta*)

## Atsauces

## Ārējās saites
* Cyprininae
* The complete mitochondrial genome of rock carp Procypris rabaudi (Cypriniformes: Cyprinidae) and phylogenetic implications
* Molecular phylogeny of the fishes traditionally referred to Cyprinini sensu stricto
Krosno

**Krosno** (), pilnais nosaukums **Karaliskā Krosno brīvpilsēta** (), ir pilsēta Polijas dienvidaustrumos, Piekarpatu vojevodistē uz dienvidiem no Žešovas pie Vislokas upes. Pazīstama kā pilsēta, kuras apkaimē tika ierīkoti pasaulē pirmie naftas urbumi. Pazīstama arī Krosno stikla rūpniecība.

Pirmoreiz minēta rakstos 1282. gadā. Viduslaikos bagāts tirdzniecības centrs ar aizsardzības mūriem. Pilsēta relatīvi panīka 17. gadsimtā. Pēc Polijas dalīšanas Krosno tika iekļauta Austrijas impērijas sastāvā. 19. gadsimta vidū, pateicoties Ignacija Lukaseviča iesāktajai naftas rūpniecības attīstībai, Krosno piedzīvoja ekonomisku uzplaukumu.

1996. gadā Krosno radās nāves metāla grupa *[[Decapitated]]*. Krosno ir sociālistiskās Polijas politiķa Vladislava Gomulkas (*Władysław Gomułka*, 1905-1982) dzimtā pilsēta.

## Apskates objekti
*Krosno Vojceha baznīca (*Kościół św. Wojciecha w Krośnie*)

## Atsauces

## Ārējās saites
Albrehts Kosels

**Albrehts Kosels** (; dzimis , miris ) bija vācu bioķīmiķis. 1910. gada Nobela prēmijas fizioloģijā vai medicīnā laureāts par pētījumiem citoloģija, par šūnas kodola pētījumiem un par nukleīnskābju izpēti. Izdalīja un aprakstīja piecas organiskās vielas, kas atrodas nukleīnskābē - adenīnu, guanīnu, timīnu, uracilu un citozīnu.

Dzimis kā Ludvigs Kārlis Martīns Leonhards Alberehts Kosels () Mēklenburgas-Šverīnes pilsētā Rostokā, Prūsijas konsula ģimenē. No 1872. gada studēja medicīnu Strasbūrā, studijas pabeidza 1877. gadā Rostokā. Pēc mācībām veica pētījumus Strasbūras Universitātē. No 1883. gada - Berlīnes Universitātē. 1884. gadā atklāja histonu. No 1895. līdz 1901. gadam strādāja Marburgas Universitātē. 1896. gadā atklāja histidīnu. No 1901. gada - Heidelbergas Universitātē.

## Ārējās saites

* Albrehts Kosels Nobela prēmijas mājaslapā
Kazimirvāle

**Kazimirvāle** (arī **Kazimirvalde**) ir apdzīvota vieta Augšdaugavas novada Eglaines pagastā. Izvietojusies pagasta rietumos starp autoceļu P70 un Kazimirvāles ezeru  no pagasta centra Eglaines,  no novada centra Daugavpils un  no Rīgas. Apdzīvotā vieta izveidojusies ap bijušo Kazimirvāles muižas *(Kasimirswahl, Casimirswahl)* centru. Muižas komplekss ar parku ir vietējas nozīmes kultūrvēstures piemineklis.

## Atsauces
Tour de Romandie

***Tour de Romandie*** ir vairāku posmu šosejas riteņbraukšanas sacensības, kuras ir daļa no *[[UCI World Tour]]* kopvērtējuma. Tās notiek Romandijas reģionā, kas ir Šveices frančvalodīgā daļa. Sacensības pirmoreiz notika 1947. gadā un sakrita ar Šveices riteņbraukšanas 50. gadadienu.

Sacensības tradicionāli sākas ar individuālo braucienu Ženēvā un noslēdzas ar vēl vienu individuālo braucienu Lozannā, kura starts notiek stadionā Lozannas ziemeļos un trase dodas lejup uz dienvidu pusi, Ženēvas ezera virzienā, pēc tam atkal pavēršoties kalnup stadiona virzienā. Tā rezultātā sacensību kopvērtējumā visbiežāk augstas vietas izcīna individuālo braucienu speciālisti.

Sacensību trase parasti virzās ziemeļu virzienā uz Juras kalniem un Alpu reģionu Šveices rietumu daļā.

## Uzvarētāji

## Atcauces un piezīmes

## Ārējās saites
*
Teodors Buse

**Teodors Buse** (,  — ) bija vācu virsnieks, Dzelzs krusta Bruņinieka krusta kavalieris, Pirmā un Otrā pasaules kara dalībnieks.

## Militārā karjera
### Pirmais pasaules karš
1915. gadā tika iesaukts armijā, piedalījās Pirmajā pasaules karā. 1917. gadā paaugstināts par leitnantu.

### Starpkaru posms
1937. gadā norīkots par 22. kājnieku divīzijas operatīvās nodaļas štāba priekšnieku.

### Otrais pasaules karš
1939. gadā norīkots dienestam Kājnieku ģenerālštābā.

1940. gada septembrī norīkots par 11. armijas operatīvās nodaļas štāba priekšnieku.

No 1942. gada komandējis Armiju grupas "Don" operatīvo nodaļas štābu (vēlāk, no 1943. gada, "Dienvidi").

No 1944. gada jūlija komandējis 121. kājnieku divīziju, bet jau no augusta visu 1. armijas korpusu.

No 1945. gada janvāra komandējis 9. armiju.

## Apbalvojumi
Dzelzs krusta Bruņinieka krusts (1944. gada 30. janvāris)

## Literatūra
* Залесский К. А. Кто был кто в Третьем Рейхе. — М.: АСТ, 2002.

## Ārējās saites
Naval War: Arctic Circle

***Naval War: Arctic Circle*** (NWAC) ir reālā laika jūras stratēģijas spēle, kuru izstrādājis Turbo Tape Games un izdevis Paradox Interactive. Tā tika izdota 2012. gada 10. aprīlī. Naval War: Arctic Circle tika izziņots 2011. gada Paradox Interactive sanāksmē, kura notika Ņujorkā. Spēli atbalsta Norvēģijas Filmu institūts, Inovācijas Norvēģijai un Norvēģu Pētniecības padome, un tā tikusi izstrādāta ciešā sadarbībā ar Karalisko Norvēģu Kara Floti.

## Ārējās saites
* Oficiālā mājaslapa
2012. gada Latvijas kausa izcīņa orientēšanās sportā

**2012. gada Latvijas kausa izcīņa orientēšanās sportā** bija Latvijas Orientēšanās federācijas organizēts orientēšanās sacensību seriāls, kas sastāvēja no 16 posmiem un notika no 2012. gada aprīļa līdz oktobrim. Sacensību kopvērtējumā tika noskaidroti Latvijas kausa ieguvēji 32 vecuma un meistarības grupās, tostarp arī vīriešu un sieviešu elites grupās, kurās par uzvarētājiem sezonas kopvērtējumā kļuva Kristaps Ozoliņš un Kristīne Bertuka.

## Latvijas kausa posmu uzvarētāji elites grupās

Piezīme: Latvijas kausa izcīņā piedalās tikai LOF datu bāzē reģistrētie sportisti, tādēļ tajās sacensībās, kur uzvarējuši ārvalstu sportisti, nosaukts arī labākais Latvijas pārstāvis.

## Skatīt arī
* Latvijas čempionāts orientēšanās sportā

## Atsauces

## Ārējās saites
* Latvijas Kauss 2012 LOF.lv
Valters Hartmanis

**Valters Hartmanis** (;  — ) bija vācu virsnieks, Dzelzs krusta Bruņinieka krusta ar Ozollapām un Zobeniem kavalieris, Pirmā un Otrā pasaules kara dalībnieks.

## Militārā karjera
1910. gada oktobrī iestājies artilērijas pulkā kā fanenjunkers (virsnieku kandidāts). 1912. gada maijā paaugstināts par leitnantu.

### Pirmais pasaules karš
No 1914. gada 4. augusta atradies frontē. 1916. gadā paaugstināts par vecāko leitnantu. Kara laikā apbalvots ar abu pakāpju Dzelzs krustiem un diviem citiem ordeņiem.

### Starpkaru posms
Turpinājis dienestu Reihsvērā. 1932. gada oktobrī paaugstināts amatā par majoru un atvaļināts no armijas, nosūtīts par militāro padomnieku Ķīnas armijā. 1934. gada martā atkal iestājies Vācijas armijā.
Sākoties Otrajam pasaules karam dienējis par artilērijas pulka komandieri, pulkveža dienesta pakāpē.

### Otrais pasaules karš
Piedalījies Polijas un Francijas kampaņās, apbalvots ar abu pakāpju Dzelzs krustu piespraudēm (par atkārtotu apbalvošanu).

No 1940. gada novembra nosūtīts par 52. armijas korpusa artilērijas priekšnieku.

No 1941. gada 22. jūnija piedalījies Austrumu frontē. 1941. gada 15. jūlijā smagi ievainots, amputēta kreisā kāja un kreisā roka. Pēc slimnīcas atstāšanas nosūtīts virsnieku rezervē. Apbalvots ar Dzelzs krusta Bruņinieka krustu (Nr. 409). 1941. gada oktobrī paaugstināts par ģenerālmajoru.

No 1942. gada maija komandējis 407. divīziju, no 1942. gada septembra — 390. lauka mācību divīziju. 1943. gada februārī paaugstināts par ģenerālleitnantu.

No 1943. gada aprīļa komandējis 87. kājnieku divīziju (Austrumu frontē, Ņeveļas apkaimē). 1943. gada novembrī apbalvots ar Ozollapām (Nr. 340) pie Dzelzs krusta Bruņinieka krusta.

1944. gada februārī un martā komandējis 1. armijas korpusu (Ņeveļas, Polockas apkaimē). 1944. gada aprīlī norīkots darbam Armiju grupas "Ziemeļi" štābā.

No 1944. gada maija komandējis 49. kalnu korpusu (evakuētu no Krimas uz Rumāniju), paaugstināts par artilērijas ģenerāli.

No 1944. gada septembra komandējis 8. armijas korpusu (Varšavas apkaimē). 1945. gada martā apbalvots ar Zobeniem (Nr. 139) pie Dzelzs krusta Bruņinieku krusta ar Ozollapām.

No 1945. gada 18. aprīļa komandējis 24. tanku korpusu (Morāvijā).

Pēc Vācijas kapitulēšanas 1945. gada 8. maijā — saņemts amerikāņu gūstā. No gūsta atbrīvots 1947. gadā.

## Literatūra
* Berger, Florian. *Mit Eichenlaub und Schwertern. Die höchstdekorierten Soldaten des Zweiten Weltkrieges*. Selbstverlag Florian Berger, 2000. .
Gredzens (nozīmju atdalīšana)

**Gredzens** var būt:

* gredzens — rotaslieta;
* gredzens (algebra) — algebriska struktūra, kura sastāv no kopas un tajā definētām divām algebriskām darbībām;
* gredzens (ģeometrija) — plaknes daļa starp divām riņķa līnijām;
* gredzens (bīskapa insignija) — viena no bīskapa un kardināla insignijām;
* Viesturs Gredzens — latviešu agronoms, zirgaudzētājs un politiķis, 6. Saeimas deputāts.
Izabella I (Kastīlija)

**Izabella I** (; dzimusi , mirusi ) bija Kastīlijas un Leonas karaliene.

Kopā ar vīru Ferdinandu II stabilizēja stāvokli abās karalistēs, kas kļuva par pamatu Spānijas apvienošanai. Vēlāk viņi lika pamatus Spānijas politiskajai apvienošanai — viņas mazdēls Kārlis V Hābsburgs kļuva par Svētās Romas impērijas imperatoru un pirmo apvienotās Spānijas karali. Pēc tam Izabella reorganizēja valdības sistēmu, samazināja noziedzību un izveda karalisti no milzīgā parāda, kādā to atstāja viņas brālis. Viņu veiktajām reformām bija ietekme arī ārpus karalistes robežām. Izabella un Ferdinands ir pazīstami arī kā rekonkistas pabeidzēji, viņi finansēja Kristofora Kolumba 1492. gada ceļojumu, kad viņš atklāja Jauno pasauli. 1492. gadā tika izdots Alhambras edikts, ar kuru no Spānijas teritorijas tika padzīti ebreji.

1493. gada decembra beigās vai 1494. gada janvāra sākumā sava otrā ceļojuma laikā Kristofors Kolumbs Amerikā nodibināja pirmo pastāvīgo apdzīvoto vietu La Isabela, nosaucot to par godu Kastīlijas Izabellai.

## Ārējās saites
Santjago Bernabeu stadions

**Santjago Bernabeu stadions** (, ) ir futbola stadions Madridē, Spānijā. Stadions tika atklāts . Te savas mājas spēles aizvada Spānijas futbola čempionāta Pirmās divīzijas klubs Madrides "Real" un Spānijas futbola izlase. Stadionā ir 83 186 vietas. Būvēts 1944.—1947. gadā. *Santiago Bernabéu* ir notikušas daudzas starptautiska mēroga spēles, tai skaitā 2010. gada UEFA Čempionu līgas un 1982. gada FIFA Pasaules kausa fināli. UEFA šim stadionam ir piešķīrusi piecu zvaigžņu reitingu (4. kategorijas stadions). *Santiago Bernabéu* stadiona laukums ir 105×68 m liels.

Stadions ir nosaukts ilggadējā Madrides "Real" prezidenta Santjago Bernabeu vārdā.

## Atsauces

## Ārējās saites

* Santiago Bernabéu Stadium
Gijs de Mopasāns

**Anrī Renē Albērs Gijs de Mopasāns** (; dzimis , miris ) bija franču naturālisma un reālisma rakstnieks. Viņš tiek uzskatīts par vienu no modernā īsā stāsta "tēviem".

Viņš bija Gistava Flobēra skolnieks. Vairāku G. de Mopasāna stāstu darbība notiek Francijas—Prūsijas kara laikā 1870. gados, un vairākos stāstos ir aprakstīta kara bezjēdzība un nevainīgu civiliedzīvotāju nāve. Gijs de Mopasāns ir sarakstījis apmēram 300 īsos stāstus, sešus romānus, trīs ceļojumu grāmatas. Par viņa slavenāko darbu tiek uzskatīts īsais stāsts "Plūmīte" (*Boule de suif*), kas tika izdots 1880. gadā.

## Ārējās saites

* Biogrāfija 
* Gijs de Mopasāns Open Library
Henaņa

**Henaņas province** (, ) ir viena no Ķīnas 22 provincēm. Province atrodas Lielajā Ķīnas līdzenumā. Robežojas ar Šaaņsji, Šaņsji, Hebei, Šaņdunu, Aņhui un Hubei provincēm. Provinces administratīvais centrs ir Džendžou. 2010. gadā Henaņas provincē dzīvoja 94,0 miljoni iedzīvotāju, no kuriem 98,8% bija haņi, 1,0% — hueji, bet 0,2% — citi.

## Ārējās saites
Kurts Valdheims

**Kurts Jozefs Valdheims** (; dzimis , miris ) bija austriešu diplomāts un politiķis.

Ieguvis doktora grādu tiesību zinātnē *Diplomatische Akademie Wien*. Laikā no 1972. līdz 1981. gadam viņš bija 4. ANO ģenerālsekretārs, savukārt no 1986. līdz 1992. gadam pildīja Austrijas prezidenta pienākumus. 1985. gadā, kad viņš kandidēja uz Austrijas prezidenta amatu, izvērtās starptautisks skandāls par viņa darbību Vērmahtā Otrā pasaules kara laikā.

## Ārējās saites

* Biogrāfija
Waldheim

**Waldheim** var būt:

*Kurts Valdheims - austriešu politiķis
*Valdheima ir Irlavas vāciskais nosaukums
*Valdheima ir pilsēta Vācijā, Saksijas zemē
Jaunā pasaule

thumbnail|250px|Jaunā pasaule iekrāsota zaļā krāsā
**Jaunā pasaule** ir termins, kuru sāka izmantot Amerikas, Austrālijas un Okeānijas (vēlāk arī Antarktīdas) dēvēšanai Lielo ģeogrāfisko atklājumu laikā, jo Vecās pasaules iedzīvotāji šajās zemēs sastapās ar daudzām jaunām un nepazīstamām lietām: sveša daba, nepazīstamas dzīvnieku sugas, jauni kultūraugi, citādāki cilvēki, jaunas zelta un citu dārgmetālu raktuves.

Kristofors Kolumbs bija pirmais eiropietis, kas nonāca Amerikas krastos. Saskaņā ar leģendu, viņš līdz pat savai nāvei ticēja, ka ir atradis rietumu jūrasceļu uz Indiju. Vēlāk, kad sāka saprast, ka jaunatklātās zemes ir jauns kontinents, tas tika nosaukts Amerigo Vespuči vārdā. Amerigo Vespuči 1503. gadā pirmais to sauca par Jauno pasauli, tomēr pagāja ilgs laiks, kamēr šis jēdziens nostiprinājās valodā.

Mūsdienās termins "Jaunā pasaule" netiek plaši izmantots, to galvenokārt lieto vēsturisku notikumu kontekstā.

## Atsauces

## Ārējās saites
Krautroks

**Krautroks** () ir eksperimentālās mūzikas žanrs, kas radies Vācijā 1960. gadu beigās un guvis popularitāti 1970. gados, īpaši Lielbritānijā. Apzīmējumu radīja angļvalodīgā auditorija, nevis konkrēti stila, skatuves vai kustības pārstāvji, jo daudzi krautroka mākslinieki nebija savstarpēji pazīstami.
Lielā mērā atsakoties no tradicionālajām blūza un rokenrola ietekmēm no angļu un amerikāņu rokmūzikas, kas pastāvēja līdz pat tam laikam, šis periods kļuva nozīmīgs kā elektroniskās mūzikas, ambientās mūzikas, alternatīvās mūzikas un *[[New Age]]* mūzikas pirmsākums.

## Nozīmīgākie mākslinieki
Par nozīmīgākajiem māksliniekiem, ko asociē ar šo žanru, tiek uzskatīti:
* *[[Achim Reichel]]*
* *[[Agitation Free]]*
* *[[Amon Düül]]*
* *[[Amon Düül II]]*
* *[[Ash Ra Tempel]]*
* *[[Birth Control]]*
* *[[Brainticket]]*
* *[[Can (mūzikas grupa)|Can]]*
* *[[Cluster]]*
* *[[The Cosmic Jokers]]*
* *[[Deuter]]*
* *[[Eloy]]*
* *[[Embryo]]*
* *[[Eruption]]*
* *[[Faust]]*
* *[[Manuel Göttsching]]*
* *[[Grobschnitt]]*
* *[[Guru Guru]]*
* *[[Jean Ven Robert Hal]]*
* *[[Harmonia]]*
* *[[Neu!]]*
* *[[Popol Vuh]]*
* Klauss Šulce
* *[[Tangerine Dream]]*
* *[[Kraftwerk]]*
Guitar Hero: Aerosmith

***Guitar Hero: Aerosmith*** ir mūzikas spēle, kuru izstrādājis Neversoft un izdevis Activision. Tā tika izdota PlayStation 3 un Xbox 360 konsolēm, Wii versiju izstrādāja Vicarious Visions, PlayStation 2 versiju Budcat Creations, bet PC un Mac versiju izstrādāja Aspyr Media. Spēle izdota 2008. gada 26. jūnijā Eiropā, 2008. gada 29. jūnijā ASV un 2008. gada 6. augustā Austrālijā. Guitar Hero: Aerosmith nāk kopā ar īpaši dizainētu ģitāras kontrolieri, kā arī ar citām īpašam lietām, kas pieejamas, tikai pērkot spēli.

Spēle tiek uzskatīta kā papildinājums Guitar Hero sērijai, uzlabojot iespējas iepriekšējā spēlē - Guitar Hero III: Legends of Rock. Kā jau citās sērijas spēlēs, spēlētājs izmanto speciālu kontrolieri ģitāras formā, lai simulētu rokmūzikas spēli, spēlējot pareizās notis vienlaicīgi ar ekrānā attēlotajām notīm. Tā ir pirmā spēle sērijā, kura koncentrējas uz vienu rokgrupu. Spēle sastāv no aptuveni 60% Aerosmith dziesmām un pārējās dziesmas ir saistītas ar grupu. Vienspēlētāja karjeras režīms ļauj spēlētājam izdzīvot grupas vēsturi, uzstājoties dažādās  koncertzālēs. Spēles gaitā spēlētājs var noskatīties vairākas intervijas ar grupas dalībniekiem. Aerosmith pārierakstīja četras savas dziesmas speciāli spēlei, un veica kustības ierakstus, lai precīzāk attēlotu dalībnieku izskatu spēlē. Guitar Hero: Aerosmith ir pēdējā spēle sērijā, kur spēlētājs var spēlēt tikai ģitāru vai basu. Nākamajā sērijas spēlā (Guitar Hero World Tour) spēlētājs var izvēlēties arī citus instrumentus.

Spēlē izmanto tādu pašu spēles gaitu, kā iepriekšējās Guitar Hero sērijas spēlēs, taču tā tikusi kritizēta par to, ka ir īsāka un vieglāka kā pārējās sērijas spēles, tādēļ tā tiek uzskatīta pārāk dārga savas cenas dēļ. Kritiķi uzskata, ka spēles bauda ir cieši saistīta ar spēlētāju interesi par grupas mūziku.

## Ārējās saites
* Oficiālā mājaslapa
Lesko apriņķis

**Lesko apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Sanokas, Pšemislas un Beščadu apriņķiem, kā arī Slovākiju. 

## Apskates objekti
*Beščadu nacionālais parks (*Bieszczadzki Park Narodowy*)
*Lesko sinagoga (*Synagoga w Lesku*)
*Sobeņas pilsdrupas (*Zamek Sobień*)

## Galerija

Bieszczady. Polska..JPG|Beščadu nacionālais parks
Lesko_-_synagoga_1.jpg|Lesko sinagoga
SobienKmitha.jpg|Sobeņas pilsdrupas


## Ārējās saites
*Beščadu nacionālais parks
2000. gada Latvijas čempionāts šahā

**2000. gada Latvijas šaha čempionāts** - Latvijas šaha čempionāti vīriešiem un sievietēm.

## Turnīra gaita
Latvijas 2000. gada šaha čempionāts vīriešiem notika no 14. līdz 22. martam Rīgā. Turnīrs noritēja pēc Šveices sistēmas 9 kārtās. Par turnīra uzvarētāju un Latvijas čempionu kļuva Viesturs Meijers, kurš par punktu apsteidza Arnoldu Luckānu un lielmeistaru Igoru Rausi.

Latvijas 2000. gada šaha čempionāts sievietēm notika no 10. līdz 16. martam Rīgā. Ļoti pārliecinoši Dana Reizniece pierādīja savu pārākumu un trešo gadu pēc kārtas kļuva par Latvijas čempioni. Otro vietu, nezaudējot nevienu partiju, ieņēma Tatjana Voronova.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:
2001. gada Latvijas čempionāts šahā

**2001. gada Latvijas šaha čempionāts** - Latvijas šaha čempionāti vīriešiem un sievietēm.

## Turnīra gaita
Latvijas 2001. gada šaha čempionāts vīriešiem notika no 1. līdz 13. martam Rīgā. Turnīrs noritēja pēc Šveices sistēmas 9 kārtās. Par Latvijas čempionu kļuva Guntars Antoms, kas apsteidza daudzus spēcīgus šahistus, tostarp arī lielmeistarus Jāni Klovānu un Zigurdu Lanku. Iepriekšējā gada čempions Viesturs Meijers ieņēma otro vietu.

Latvijas 2001. gada šaha čempionāts sievietēm notika no 1. līdz 9. martam Rīgā. Jau ceturto gadu pēc kārtas Dana Reizniece kļuva par Latvijas čempioni, pārliecinoši apsteidzot savas tuvākās konkurentes Lauru Roguli un Tatjanu Voronovu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces
2002. gada Latvijas čempionāts šahā

**2002. gada Latvijas šaha čempionāts** bija Latvijas šaha čempionāts vīriešiem un sievietēm.

## Turnīra gaita
Latvijas 2002. gada šaha čempionāts vīriešiem notika no 5. līdz 13. martam Rīgā. Turnīrs noritēja pēc Šveices sistēmas 9 kārtās. Pirmo vietu dalīja uzreiz trīs dalībnieki: Rolands Bērziņš, Ilmārs Starostīts un Viesturs Meijers, kurš panāca līderus uzvarot pēdējās trīs kārtās. Bija jārīko viena apļa papildu turnīrs par čempiona nosaukumu, kurš notika no 12. līdz 14. jūnijam Rīgā. Tajā labāk veicās Ilmāram Starostītam, kas kļuva par Latvijas čempionu.

Latvijas 2002. gada šaha čempionāts sievietēm notika no 5. līdz 13. martam Rīgā. Turnīrs noritēja spraigā cīņā, un nevienai no dalībniecēm neizdevās izvairīties no zaudējumiem. Jau pirmajā kārtā Ingūna Erneste sagādāja zaudējumu iepriekšējo četru gadu čempionei Dana Reizniecei. Reizniece gan atguva vadību, taču finišā cieta vēl divus zaudējumus, un par uzvarētāju kļuva Erneste. Tas bija viņas otrais Latvijas čempiones tituls.

## Latvijas vīriešu šaha čempionāta turnīra tabula
:

## Latvijas vīriešu šaha čempionāta papildu turnīra tabula
:

## Latvijas sieviešu šaha čempionāta turnīra tabula
:

## Literatūra
* Žurnāls "Latvijas šaha vēstnesis", Rīga, 2002.
2003. gada Latvijas čempionāts šahā

**2003. gada Latvijas šaha čempionāts** — Latvijas šaha čempionāti vīriešiem un sievietēm.

## Turnīra gaita
Latvijas 2003. gada šaha čempionāts vīriešiem notika no 5. līdz 13. martam Rīgā, Kongresu namā. Turnīrs noritēja pēc Šveices sistēmas 9 kārtās. Pirmo vietu dalīja divi dalībnieki: lielmeistars Jevgeņijs Svešņikovs, kurš no 2002. gada šaha sacensībās pārstāvēja Latviju, un starptautiskais meistars Rolands Bērziņš. Pēdējā kārtā Bērziņš labākā pozīcijā neuzvarēja pagājušā gada čempionu Ilmāru Starostītu, un viņu panāca Svešņikovs. Taču atšķirībā no iepriekšējiem gadiem papildu sacensības par čempiona nosaukumu netika rīkotas, bet pēc labākā Buholca koeficienta par Latvijas čempionu kļuva Svešņikovs.

Latvijas 2003. gada šaha čempionāts sievietēm notika no 5. līdz 13. martam Rīgā, Kongresu namā. Nepiedaloties iepriekšējo gadu uzvarētājām Danai Reizniecei un Ingūnai Ernestei, pirmo reizi turnīrā uzvarēja Laura Rogule. Viņa kļuva par jaunāko čempioni visu Latvijas čempionātu vēsturē.

## Latvijas vīriešu šaha čempionāta turnīra tabula
: 

## Latvijas sieviešu šaha čempionāta turnīra tabula
: 

## Atsauces

## Literatūra
* Žurnāls "Latvijas šaha vēstnesis", Rīga, 2003.
Umma Kulsūma

**Umma Kulsūma** (, *Umm Kulṯūm*, ; dzimusi , mirusi ) bija Ēģiptes dziedātāja, dziesmu autore un aktrise. Viņa dziedāja arābu klasisko mūziku. Aptuveni 30 gadus pēc nāves Kulsūma tika atzīta par lieliskāko dziedātāju arābu mūzikas vēsturē.

## Ārējās saites
Lesko

**Lesko** () ir pilsēta Polijas dienvidaustrumos, Piekarpatu vojevodistē uz dienvidrietumiem no Pšemislas Beščadu kalnos Sanas upes labajā krastā.

Vietējā pilsētas sinagogā (kara laikā palikusi neskarta) darbojas Volīnijas ebreju muzejs. Pa Sanas upi uz augšu izveidots mākslīgais Solinas ezers, kas ir lielākais mākslīgais ezers Polijā. Ezers plaši tiek izmantots atpūtai.

## Vēsture
Pirmoreiz minēta rakstos 1436. gadā. Pilsēta panīka 17. gadsimtā. Pēc Polijas dalīšanas Lesko iekļāva Austrijas impērijas sastāvā, bet 1918. gadā Otrās Polijas Republikas sastāvā. 1939. gadā pēc Polijas kampaņa, pamatojoties uz Molotova-Rībentropa paktu, Vācijas un PSRS robežu noteica pa Sanas upi un Lesko nokļuva Ukrainas PSR teritorijā. Tomēr 1945. gadā PSRS un Polijas robežu noteica uz austrumiem no Sanas un Lesno atgriezās Polijas sastāvā. Pēc Otrā pasaules kara pilsētas apkaimē darbojās ukraiņu kaujinieki no UPA, līdz 1947. gadā visi ukraiņu tautības iedzīvotāji tika izvesti uz citiem Polijas apgabaliem operācijas "Visla" ietvaros.

## Apskates objekti
*Lesko sinagoga (*Synagoga w Lesku*)

## Galerija

Lesko_-_synagoga_1.jpg|Lesko sinagoga
Akoruņa

**Akoruņa** () jeb **Lakorunja** () ir pilsēta Galisijas autonomajā apgabalā, Spānijā. Tā ir Galisijas lielākā pilsēta pēc iedzīvotāju skaita, kā arī 17. lielākā valstī. Laikā no 16. līdz 19. gadsimtam tā bija Galisijas Karalistes politiskā galvaspilsēta, tāpat no 1833. līdz 1982. gadam bija Galisijas administratīvais centrs, kad to nomainīja Santjago de Kompostela. Pilsētā atrodas osta. Akoruņā bāzēti vairāki sporta klubi, tai skaitā futbola klubs Akoruņas "Deportivo".

## Atsauces

## Ārējās saites

*
Deivids Livingstons

**Deivids Livingstons** (; dzimis , miris ) bija skotu ceļotājs un ārsts.

19. gadsimta vidū D. Livingstons devās uz Āfriku Londonas Misionāru biedrības un Karaliskās ģeogrāfiskās biedrības uzdevumā. Kopumā veica trīs braucienus uz šo kontinentu. Tiek uzskatīts, ka viņš ir pirmais eiropietis, kas redzējis Viktorijas ūdenskritumu un nosauca to Viktorijas vārdā.

## Ārējās saites

* Biogrāfija 

## Literatūra
* Pāri Melnajam kontinentam. Arturs Lielais. Liesma. 1978
* Pie Zambezi un Njasa ezera. Arturs Lielais. Liesma. 1979
* Nīlas izteku meklējot. Arturs Lielais. Liesma. 1981
Livingstons

**Livingstons** var būt:

* Deivids Livingstons (*David Livingstone*; 1813—1873), skotu ceļotājs un ārsts;
* Zuarguss Zarmass (1973), latviešu producents un mūziķis, lietojis pseidonīmu Livingstons.
Bings Krosbijs

**Bings Krosbijs** (; dzimis , miris ) bija amerikāņu dziedātājs un aktieris.

Pazīstams ar savu basa-baritona balsi. Viņš ir viens no visvairāk savus ierakstus pārdevušajiem māksliniekiem 20. gadsimtā, ar vairāk nekā pusmiljardu lielu tirāžu. Viņa izpildītais singls *[[White Christmas]]* ir visu laiku visvairāk pārdotākais singls mūzikas biznesa vēsturē. No 1934. līdz 1954. gadam viņš bija vadošais ierakstu pārdošanas, radio reitingu un filmu kases ieņēmumu rādītājos. Izdoti 45 Krosbija studijas albumi. 1948. gadā notikušajā aptaujā viņš tika atzīts par visvairāk apbrīnoto dzīvo cilvēku, pārspējot Džekiju Robinsonu un pāvestu Piju XII.

Guvis atzinību arī kā aktieris. Par lomu 1944. gada filmā *[[Going My Way]]* Krosbijs saņēma Amerikas Kinoakadēmijas balvu kā labākais aktieris. Šai balvai nominēts vēl divas reizes — par lomām filmās *[[The Bells of St. Mary's]]* (1945) un *[[The Country Girl]]* (1954). 1960. gadā saņēmis Zelta globusa goda balvu — Sesila Demilla balvu. Viņš ir viens no 22 cilvēkiem, kam Holivudas Slavas alejā ir trīs zvaigznes.

Miris Spānijā 1977. gada 14. oktobrī no pēkšņas sirdslēkmes.

## Atsauces

## Ārējās saites

*
2004. gada Latvijas čempionāts šahā

**2004. gada Latvijas šaha čempionāts** - 2. starptautiskais šaha turnīrs "Rīga - 2004", kas vienlaicīgi bija Latvijas šaha čempionāts vīriešiem un sievietēm.

## Turnīra gaita
Latvijas 2004. gada šaha čempionāts vīriešiem un sievietēm notika no 15. līdz 21. augustam 2. starptautiskā šaha turnīrs "Rīga - 2004" ietvaros. Turnīrs noritēja pēc Šveices sistēmas 9 kārtās, tajā piedalījās 112 dalībnieki, kuru starpā bija viesi no Islandes, ASV, Baltkrievijas, Krievijas, Lietuvas, Igaunijas, Paragvajas, Ukrainas, Norvēģijas, Vācijas, Anglijas, Luksemburgas, Nīderlandes. Apdomas laika kontrole turnīrā bija 2 stundas pirmajiem 40 gājieniem un pusstunda līdz atlikušās partijas beigām. Edvīns Ķeņģis pēc zaudējuma 1. kārtā pret Egonu Lavendeli guva 7 uzvaras pēc kārtas un nodrošināja sev pirmo vietu turnīrā. Otro vietu dalīja Hanness Stefansons (Islande), Mihails Ričagovs (Igaunija) un Ilmārs Starostīts (Latvija). Ķeņģim tā bija septītā uzvara Latvijas čempionātos.

Latvijas 2004. gada šaha čempionātā sievietēm uzvarēja Ilze Bērziņa, kas bija labākā no 15 Latvijas dalībniecēm 2. starptautiskajā šaha turnīrā "Rīga - 2004". Otro vietu izcīnīja pagājušā gada čempione Laura Rogule, bet trešā bija Katrīna Šķiņķe.

## Starptautiskā šaha turnīra "Rīga - 2004" pirmo vietu tabula
:

## Latvijas sieviešu šaha čempionāta pirmo vietu rezultāti
1. (17.) Bērziņa I. - 6, 2. (30.) Rogule L. - 5,5, 3. (48.) Šķiņķe (Amerika) K. - 5, 4. (53) Vilerte T. - 4,5, 5. (63.) Ni V. - 4,5, 6. (73.) Krūmiņa L. - 4, 7. (75) Voronova T. - 4, 8. (76.) Ratke A. - 4, 9. (81.) Rogule (Zemzare) A. - 4, 10. (91.) Orlovska M. - 3,5.

## Atsauces

## Ārējās saites
*  2. starptautiskā turnīra "Rīga - 2004" tabula
*  2. starptautiskā turnīra "Rīga - 2004" partijas

## Literatūra
* Žurnāls "Latvijas šaha vēstnesis", Rīga, 2004.

## Skatīt arī
* Starptautiskais turnīrs "Rīga - 2004"